**Paskaidrojuma raksts**

**Madonas novada pašvaldības 29.02.2024. saistošajiem noteikumiem Nr. 3**

**„Par kapsētu uzturēšanu un apsaimniekošanu Madonas novadā”**

|  |  |
| --- | --- |
| Paskaidrojuma raksta sadaļa | Norādāmā informācija  |
| 1. Saistošo noteikumu mērķis un izdošanas nepieciešamības pamatojums |  Saistošo noteikumu izdošanas mērķis ir noteikt vienotu kārtību, kādā Madonas novada pašvaldības administratīvajā teritorijā tiek organizēta kapsētu apsaimniekošanas pārvaldība: pašvaldības kapsētu uzturēšana, lietošana, apsaimniekošana, noteikta kapavietu piešķiršanas, kopšanas un uzturēšanas kārtība, apbedīšanas un kapliču izmantošanas kārtība.  Pašvaldības likuma 4. panta pirmā daļa nosaka pašvaldības autonomās funkcijas, tai skaitā 2. apakšpunktā nosakot, ka pašvaldības pienākums ir gādāt par pašvaldības administratīvās teritorijas labiekārtošanu un sanitāro tīrību (kapsētu izveidošana un uzturēšana). Atbilstoši Pašvaldības likuma 4. panta trešajai daļai autonomo funkciju izpildi atbilstoši savai kompetencei organizē un par to atbild pašvaldība. Pašvaldību likuma 44. panta otrā daļa dod tiesības pašvaldībai izdot saistošo noteikumu, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību. Savukārt, Pašvaldības likuma 44. panta trešā daļa nosaka, ka saistošajos noteikumos, kuri nodrošina pašvaldības autonomo funkciju izpildi, var paredzēt pašvaldības tiesības izdot tiesiskus pienākumus nosakošus administratīvos aktus, ciktāl tie nepieciešami saistošajos noteikumos ietverto normu īstenošanai. Saskaņā ar Pašvaldību likuma 45. panta pirmās daļas 2. apakšpunktu dome ir tiesīga izdot saistošos noteikumus un paredzēt administratīvo atbildību par to pārkāpšanu, nosakot administratīvo pārkāpumus un par tiem piemērojamos administratīvos sodus jautājumā par publiskā lietošanā nodotu pašvaldības teritoriju, tostarp, kapsētu izmantošanu. Saistošajos noteikumos ir paredzēta administratīvā atbildība par noteikumu 10.9., 41.2 un 41.3.apakšpunktā paredzēto prasību pārkāpšanu. Administratīvā atbildība paredzēta, lai efektīvāk sasniegtu noteiktas kārtības ievērošanu kapsētu teritorijā. Administratīvās atbildības noteikšana spēj mazināt problēmsituāciju skaitu, kā arī ierobežo kapsētu lietošanas un uzturēšanas pārkāpumu apmēru un izplatību, tādējādi nodrošinot sabiedrības tiesiskās intereses un noteikto pārvaldes kārtību. Administratīvās atbildības maksimālais apmērs ir saglabāts iepriekšējā apmērā, kas līdz šim ir bijis pietiekošs lai nodrošinātu noteikumu ievērošanu. Paredzēta atbildība par pārkāpumu, kas līdz šim nav bieži konstatēta (veikt apbedījumu bez kapsētas pārziņa saskaņošanas), taču tā sekas būtiski ietekmē kārtību kapsētās. |
| 2. Saistošo noteikumu fiskālā ietekme uz pašvaldības budžetu | 2.1. Noteikumu īstenošanas fiskālās ietekmes prognoze uz pašvaldības budžetu – noteikumu izpilde notiks pašvaldības kārtējā gada budžeta ietvaros:2.1.1. ieņēmumu daļa nav precīzi aprēķināma, jo atkarīga no iekasētajiem naudas sodiem;2.1.2. nav attiecināms uz izdevumu daļu;2.1.3. nav paredzēta ietekme uz citām pozīcijām budžeta ieņēmumu vai izdevumu daļā.Saistošo noteikumu īstenošana neietekmēs Pašvaldībai pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšanu, lai nodrošinātu saistošo noteikumu izpildi. |
| 3. Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – nav attiecināms.3.2. Ietekme uz vidi – noteikumu pieņemšana nodrošinās vides sakārtošanas nodrošināšanu kapsētās.3.3. Ietekme uz iedzīvotāju veselību – nav attiecināms.3.4. Ietekme uz uzņēmējdarbības vidi pašvaldības teritorijā – noregulē to komersantu darbību, kuri vēlās sniegt savus pakalpojumus kapavietu apkopšanā. Noteikumi neatstās tiešu ietekmi uz uzņēmējdarbības vidi pašvaldības teritorijā, tikai to sakārtos.3.5. Ietekme uz konkurenci – nav attiecināms. |
| 4. Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Saistošo noteikumu piemērošanas jautājumos persona varēs vērsties Madonas novada Centrālajā administrācijā, adrese: Saieta laukums 1, Madona, Madonas novads, LV-4801, vai rakstot elektroniskā pasta adresi: pasts@madona.lv.Lai saņemtu kapavietu un tās uzturēšanas tiesības, persona vēršas attiecīgajā pilsētas, attiecīgajā apvienības vai attiecīgajās pagasta pārvaldē (kapsētas apsaimniekotājs), kuras teritorijā kapsēta atrodas, pievienojot attiecīgos dokumentus, un attiecīgās kapsētas kapu pārzinis piešķir kapavietas lietošanas tiesības. Kapsētas apsaimniekotāja faktisko rīcību un pieņemtos lēmumus normatīvajos aktos noteiktajā kārtībā var apstrīdēt pašvaldības izpilddirektoram.Pašvaldības izpilddirektora lēmumu normatīvajos aktos noteiktajā kārtībā var pārsūdzēt Administratīvajā rajona tiesā.Noteikumu izpildi savas kompetences ietvaros kontrolē kapsētu īpašnieks, kapsētas apsaimniekotājs, kapsētas pārzinis, pašvaldības policija samatpersonas.Administratīvā pārkāpuma procesu līdz administratīvā pārkāpuma lietas izskatīšanai veic pašvaldības policijas amatpersonas savas kompetences ietvaros.Administratīvā pārkāpuma lietu izskata pašvaldības Administratīvā komisija.Kapsētas apsaimniekotāja sniegto pakalpojumu klāsts un maksa par tiem noteikta apsaimniekotāja maksas pakalpojumu cenrādī. Cenrādi apstiprina novada pašvaldības dome. |
| 5. Saistošo noteikumu ietekme uz pašvaldības funkcijām un cilvēkresursiem | Saistošie noteikumi izstrādāti, lai īstenotu pašvaldības autonomo funkciju, kas uzliek pienākumu gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrisko drošību, sanitārās tīrības uzturēšanu un pilsētvides ainavas saglabāšanu.Saistošo noteikumu īstenošana neietekmēs pašvaldībai pieejamos cilvēkresursus, jo nav nepieciešama jaunu institūciju vai darba vietu izveide. |
| 6. Saistošo noteikumu izpildes nodrošināšana | Saistošo noteikumu īstenošanu nodrošinās Madonas novada pašvaldības Centrālā administrācija; pašvaldības pilsētu, pagastu un apvienību pārvaldes; pašvaldības policija; pašvaldības Administratīvā komisija. Nav paredzēta jaunu institūciju izveide vai esošo likvidācija, reorganizācija. Izpildei nepieciešami resursi tiek paredzēti pašvaldības budžeta ietvaros. |
| 7. Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai, pašvaldības autonomās funkcijas izpildei. Mērķa sasniegšanai nosakot samērīgas prasības kapsētu apsaimniekošanai, uzturēšanai un lietošanai, kā arī samērīgu atbildību par saistošo noteikumu neievērošanu. |
| 8. Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši Pašvaldību likuma [46. panta](https://likumi.lv/ta/id/336956-pasvaldibu-likums#p46) trešajai daļai sabiedrības viedokļa noskaidrošanai saistošo noteikumu projekts no 2024. gada 17. janvāra līdz 2024. gada 31. janvārim publicēts pašvaldības tīmekļa vietnē [www.madona.lv](http://www.madona.lv) sadaļas “Dokumenti” apakšsadaļā “Saistošo noteikumu projekti”.Publicēšanas laikā par noteikumu projektu netika saņemti sabiedrības viedokļi. |

 Domes priekšsēdētājs A. Lungevičs